《送交代荣子邕》
宋代·邹浩

頖宫久戢身，所造益了了。慷慨揖古人，百为无一矫。

就令力回天，初不变忽眇。璀璨文字间，与此故相表。

服膺今十年，邂逅辱继绍。遇我逾故交，微言几昏晓。

可怜不两留，行色逐飞鸟。蓬山插青冥，郁郁佳气绕。

怀铅谢风尘，大用此其兆。愿子更勉旃，真贤古来少。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。